**תנועה בצמחים**

**⏴ במבט חדש לכיתה ב**

**היקף יחידת הלימוד:** שעור

**עמודים:** 44 - 46

# מטרות

# התלמידים יציינו שהאיברים של צמחים יכולים לנוע.

# התלמידים יתארו שאברי הצמחים נעים לכיוון האור.

**הערכות לשיעור**

* להכין כרטיס עם המילים **אור**, **תנועה לכיוון האור.**
* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a1%d7%91%d7%99%d7%91%d7%aa-%d7%97%d7%99%d7%99%d7%9d/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 35 - 37.

# מהלך השיעור (ראו בעמודים הבאים).

# מהלך השיעור: תנועה בצמחים

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה נעסוק בתנועה בצמחים. התלמידים ילמדו שאברי הצמחים יכולים לנוע, כמו כל היצורים החיים, ושצמחים נעים לכיוון האור. זהו אחד ממאפייני החיים שאפשר לצפות בו באמצעות תצפית.  פותחים בדיון במליאת הכיתה בעזרת השאלות שבתבנית **שיח** שבעמוד 44.  שואלים:   * האם צמחים יכולים לנוע? * מדוע צמחים צריכים לנוע?   מטרת השיח היא לאתר תפיסות מוקדמות של ילדים בנושא זה.  ילדים יודעים שצמחים לא נעים כפי שבעלי החיים נעים. אך צמחים נעים, התנועה של צמחים שונה מזו של שאר היצורים החיים. צמחים אמנם לא משנים את המקום שבו הם גדלים אך אבריהם נעים לכיוון האור. |
| התנסות | מבצעים את המשימה **האם יש תנועה בצמחים?,** עמודים 44 - 45.  יש להניח שבחיי היומיום ילדים שמעו מהמבוגרים שחשוב להניח את העציצים שבבית במקום מואר. מטרת הניסוי היא להמחיש לתלמידים את תנועת הצמח לכיוון האור. שימו לב: בכיתה ג, התלמידים עוסקים בהרחבה בנושא חשיבות האור לצמחים.  הניסוי מזמן עריכת תצפת בצמחים לאורך זמן ותיעוד הצמחים בצילום. הצילומים מאפשרים לראות את התנועה לאורך זמן.  אפשר ם לבקש לצלם צמח עומד באור בבית וכל תלמיד יציג את הצמח שלו ביתה.  כך גם אפשר להגיע להכללה יותר רחבה- מדגם הצמחים גדול יותר. |
| המשגה | קוראים את קטע המידע **תנועה בצמחים** שבעמוד 46.  מסכמים במליאת הכיתה:  גם אם צמחים אינם נעים ממקום למקום כמו יצורים חיים אחרים, פעולות כגון תנועה לכיוון האור של אברי הצמח הירוקים ופיזור זרעים ופירות נחשבות לדרכי תנועה של צמחים על מנת להשיג את הצרכים החיוניים להם.  קוראים את המשפטים שבקטע שבתבנית **מה למדנו?,** עמוד 45.  קוראים את קטע המידע שבעמוד 46.  קטע המידע נועד להמשגה של מאפיין החיים תנועה. הודות לתנועה יצורים חיים יכולים להשיג צרכים חיוניים. |
| יישום | מציירים/מצלמים את הניסוי שערכנו.  מוסיפים לציור או לתמונה את המילים **אור**, **תנועה לכיוון האור**  מדביקים את הציור/תמונה במחברת. |
| סיכוםורפלקציה | הסביון פיזר את הזרעים שלו. האם אפשר להגיד שצמח הסביון נע?  מה עלול היה לקרות אם צמחים לא ינועו?  מה היה מעניין בשיעור? |